CELEX: 22005D0093
Language: sk
Date: 2005-07-08 00:00:00
Title: Rozhodnutie Spoločného výboru EHP č. 93/2005 z  8. júla 2005 , ktorým sa mení a dopĺňa príloha I (Veterinárne a fytosanitárne záležitosti) k Dohode o EHP

24.11.2005   
            
            
               SK
            
            
               Úradný vestník Európskej únie
            
            
               L 306/14
            
         
      ROZHODNUTIE SPOLOČNÉHO VÝBORU EHP
   
   č. 93/2005
   z 8. júla 2005,
   ktorým sa mení a dopĺňa príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha I k dohode bola zmenená a doplnená rozhodnutím Spoločného výboru EHP č. 51/2005 z 29. apríla 2005 (1).
            
         
               (2)
            
            
               Nariadenie Komisie (ES) č. 745/2004 zo 16. apríla 2004, ktorým sa ustanovujú opatrenia týkajúce sa dovozu produktov živočíšneho pôvodu na osobnú spotrebu (2), sa má začleniť do dohody.
            
         
               (3)
            
            
               Toto rozhodnutie sa neuplatňuje na Island a Lichtenštajnsko,
            
         ROZHODOL TAKTO:
   Článok 1
   Za bod 126 (rozhodnutie Komisie 2005/91/ES) v časti 1.2 kapitoly I prílohy I k dohode sa vkladá tento bod:
   
      
                  „127.
               
               
                  
                     32004 R 0745: nariadenie Komisie (ES) č. 745/2004 zo 16. apríla 2004, ktorým sa ustanovujú opatrenia týkajúce sa dovozu produktov živočíšneho pôvodu na osobnú spotrebu (Ú. v. L 122, 26.4.2004, s. 1).Ustanovenia tohto nariadenia sa na účely tejto dohody upravujú takto:
                              a)
                           
                           
                              V článku 2 sa dopĺňa toto:
                              
                                          ‚—
                                       
                                       
                                          Zverina a výrobky zo zveriny vstupujúce do Nórska zo Svalbardu, pokiaľ ich množstvo nepresahuje 5 kilogramov na osobu.‘
                                       
                                    
                        
                              b)
                           
                           
                              Slová ‚Európskej únie‘ v oznámení v prílohe II sa nahrádzajú slovami ‚Európskej únie a Nórska‘.
                           
                        
                              c)
                           
                           
                              Slovo ‚Nórska‘ v článku 1 ods. 4, v poznámke pod čiarou v oznámení v prílohe II a v informácii v prílohe III sa vypúšťa.“
                           
                        
            
   Článok 2
   Znenie nariadenia (ES) č. 745/2004 v nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 9. júla 2005 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. júla 2005
      
         
            Za Spoločný výbor EHP
         
         
            predseda
         
         HSH Prinz Nikolaus von LIECHTENSTEIN
         
      
   
   
      (1)  Ú. v. EÚ L 239, 15.9.2005, s. 22.
   
      (2)  Ú. v. EÚ L 122, 26.4.2004, s. 1.
   
      (3)  Nie sú uvedené žiadne ústavné požiadavky.